*Se også: Masseskytingen i Nongbua Lamphu 2022*
**Skytingen i Nakhon Ratchasima** fant sted 8. og 9. februar 2020 da en soldat fra Thailands hær skjøt og drepte 27 og skadet 57 mennesker i byen Nakhon Ratchasima i Thailand. Soldaten åpnet først ild på en militærbase der han var stasjonert. Ifølge en politimann var soldaten i en krangel om en landeiendom, og skjøt to involverte personer. Han forlot så basen i et militært kjøretøy, og tok seg deretter inn på kjøpesenteret Terminal 21 Korat, der han skjøt på sivile, forskanset seg og tok gisler.

Soldaten postet mange bilder og videoer av angrepet, samt tekstoppdateringer i sanntid, på sosiale medier, og skal ha postet flere usammenhengende meldinger før Facebook-kontoen hans ble stengt omtrent klokken 19:20 lørdag, thailandsk tid. Bevæpnet politi rapporterte tidlig søndag at de hadde tatt kontroll over første etasje i senteret. Gjerningsmannens mor ble tilkalt for å hjelpe til med forhandlingene.

Ifølge helseminister Anutin Charnvirakul ble et medlem av sikkerhetsstyrkene drept og to andre skadet da de forsøkte å stanse soldaten tidlig søndag 9. februar. Ifølge politi og militære kilder drepte sikkerhetsstyrkene søndag gjerningsmannen og reddet åtte gisler. Noen av gislene var skadet.

Støtte til ofrene
-----------------

Søndag 9. februar begynte folk å legge blomster og støtteerklæringer utenfor kjøpesenteret. På kvelden ble det ble også holdt en minnemarkering med levende lys i sentrum av byen. Departementet for psykisk helse satte opp et kriseteam for å støtte ofrene. Familiene til de etterlatte vil også få en økonomisk kompensasjon.

Referanser
----------

1. ↑  «Stor politiaksjon etter masseskyting i Thailand» **(norsk)**. NRK. 8. februar 2020. Besøkt 8. februar 2020.
2. ↑  «Gunman dead in Korat; 27 killed, 57 wounded» **(engelsk)**. Thai Enquirer. 9. februar 2020. Besøkt 9. februar 2020.
3. ↑  «Thailand mass shooting: soldier livestreams rampage which leaves 20 dead» **(engelsk)**. The Telegraph. 8. februar 2020. Besøkt 9. februar 2020.
4. ↑  «Stormer kjøpesenter i jakt på massedrapsmann» **(norsk)**. VG. 8. februar 2020. Arkivert fra originalen 10. februar 2020. Besøkt 8. februar 2020.
5. ↑  «Carnage in Korat as soldier guns down 20 in shooting spree» **(engelsk)**. The Nation. 8. februar 2020. Besøkt 8. februar 2020.
6. ↑  «Police, Army Besiege Shopping Mall to Search for Soldier Who Kills 20» **(engelsk)**. Khaosod English. 8. februar 2020. Besøkt 8. februar 2020.
7. ↑  «Thai soldier Jakrapanth Thomma kills at least 20 in Korat shooting spree» **(engelsk)**. South China Morning Post. 8. februar 2020. Besøkt 8. februar 2020.
8. ↑  «Myndighetene: 20 skutt og drept i Thailand» **(norsk)**. Dagbladet. 8. februar 2020. Besøkt 8. februar 2020.
9. ↑  «Death toll hits 21 from Thai shooting after security officers raid mall to stop soldier on rampage» **(engelsk)**. The Straits Times. 9. februar 2020. Besøkt 9. februar 2020.
10. ↑  «Thai mass shooter killed at shopping mall: security sources» **(engelsk)**. Reuters. 9. februar 2020. Besøkt 9. februar 2020.
11. ↑  «Thais demand responsibility from army after mass shooting» **(engelsk)**. Prachatai. 13. februar 2020. Besøkt 15. februar 2020.
12. ↑  «Families of 27 killed in Korat to get Bt1 million» **(engelsk)**. The Nation. 14. februar 2020. Besøkt 15. februar 2020.